Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 375

2. Szakmai ismeretek A) Szakmai alapozó és kiegészítő ismeretek A nemzetközi szállítmányozási és logisztikai menedzser műveltségállományának része a gazdasági-közgazdasági alapműveltség. Elvárható, hogy az ezen a területen dolgozó szakember ismerje a nemzetgazdaságban és a nemzetközi piacokon mikro- és makroszinten bekövetkező jelentősebb események közötti összefüggéseket. Tájékozott legyen a döntéseket befolyásoló gazdaságpolitikai eszközrendszerben és azok alkalmazási lehetőségeiben. Ismerje a piacgazdaság főbb szereplőit és működésének szabályait. Ismerje és értse a törvényszerűségeket, az okokozati összefüggéseket, a hatásmechanizmusok működését. Kívánatos, hogy tájékozott legyen az aktuális gazdaságpolitikai problémák lényegét illetően, és véleményét szakszerűen indokolni tudja. Rendelkeznie kell általános tájékozottsággal az egyes jogágak jellemzőiről. Ismerje a polgári jogi alapfogalmakat, valamint a polgári jognak a tulajdonra, a szerződésekre vonatkozó általános rendelkezéseit (a szerződések létrejötte, módosítása, megszűnése, szerződésszegés stb.), továbbá a kártérítési felelősség legfontosabb szabályait, illetve a tisztességtelen piaci magatartás és verseny korlátozás szakmai tartalmát. Rendelkezzék konkrét ismeretekkel az egyes szerződésfajtákra (adásvétel, csere, vállalkozás, bizományosi, ügynöki, szállítmányozási, bérlet, lízing, licencia, fuvarozási, biztosítási, minőség-ellenőrzési, fizetési) vonatkozó speciális szabályokat (és különösen a szerződő felek kötelezettségeire és felelősségére vonatkozó szabályokat) illetően. Ismerje a polgári eljárásjog legfontosabb jogintézményeit, az igényérvényesítés lehetséges útjait (hatáskör, illetékesség, peres eljárás menete, perorvoslat, fizetési meghagyásos eljárás). Áttekintéssel kell rendelkeznie az adott országot, régiót érintő főbb problémákról, Magyarország regionális földrajzáról. Minden egyes ország vagy régió tekintetében — legalább a tájékozottság szintjén — ismernie kell a következő témákat: — közlekedés és földrajzi környezet kölcsönhatása, — vasúti, közúti, hajózás és légi közlekedés hálózata, — kikötők és határátkelőhelyek. A vállalkozási alapműveltségi ismeretekkel rendelkező nemzetközi szállítmányozási és logisztikai menedzser szakszerűen képes közreműködni megbízóival: a kereskedőkkel, partner szállítmányozókkal, mert ismeri a vállalkozások működtetésének alapvető feltételeit, leglényegesebb feladatait. A veszélyes áruk szállításáról szóló szabályzatok kezelésében való jártasságával, az egyes országok kiegészítő szabályozásának ismeretében képes a feladási és szállítási feladatokat koordinálni. Alapvető ismeretekkel kell rendelkeznie — a kisvállalkozások története, helye a gazdasági kapcsolatokban, — a vállalkozó és a társadalom, az üzlet és az etika, — a vállalkozás alapítására vonatkozó döntésekhez szükséges információk, — az egyéni és társas vállalkozások alapítása, működtetésének jogi szabályai és kockázatai, — a magánszemélyek által alapítható társas vállalkozási formák: kft., rt., bt., kkt. alapítása, működtetésének legfontosabb kérdései, — vállalkozási formák és lehetőségek a nemzetközi kereskedelemben, 2000/78. szám — a kis- és középvállalkozások érdekképviseleti, érdekvédelmi szervezetei, — a vállalkozások üzleti tervezése, az üzleti terv részei, — a tervkészítés célja és jogi vonatkozásai, — gazdálkodás az emberi erőforrásokkal, munkakapcsolatok, — a kis- és középvállalkozások finanszírozása, — a kis- és középvállalkozásokra vonatkozó adózási ismeretek témakörökben. A nemzetközi szállítmányozási és logisztikai menedzser képes a gyakorlatban előforduló ügyiratok, levelek alaki és tartalmi szempontból megfelelő megfogalmazására és azok formai követelmények szerinti kivitelezésére (írógép vagy számítógép alkalmazásával). Ismerje és legyen képes gyakorlatban alkalmazni a korszerű irodatechnikát: irat-előállító, sokszorosító, adattároló és feldolgozó eszközöket, telekommunikációs eszközöket — függetlenül attól, hogy a vonatkozó tudásanyagot milyen iskolatípusban vagy fokozatban, esetleg iskolarendszeren kívüli szakképzésben sajátítja el. Tudjon személyi számítógépen szöveget szerkeszteni a Word for Windows (7.0) Office 97 vagy ezek fejlettebb változata szerint. Kialakult marketing szemlélete alapján, képes piaci stratégiák végrehajtására, a marketing-mix elemeinek gyakorlati alkalmazására. A piacorientált gondolkodásmód megismerésével alkalmazkodik a változó gazdasági körülményekhez. Ismernie kell tehát a leglényegesebb marketing területeket: — a marketing szemlélet lényege, definíciók, — piacok, résztvevők, kapcsolatrendszerek, — a piaci információk, — a piackutatás fő területei, — marketingstratégiák, — marketing-mix fogalma, összetevői, részei, — marketing-etika. A nemzetközi szállítmányozási és logisztikai menedzser megismeri mindazokat a leggyakrabban használt statisztikai számítási és módszertani eljárásokat, amelyeket feladata ellátása során alkalmaznia kell (viszonyszámok, középértékek, indexek, grafikus ábrázolás). Ez az ismeretkör adja az alapot a kiszámított mutatók elemzésének, értékelésének elvégzéséhez, más mutatókkal való összefüggések megállapításához. A statisztikai ismeretek birtokában a szállítmányozással kapcsolatos gazdasági számításokat szakszerűen lehet elvégezni. Tisztában van a pénzügyi rendszer alapfogalmaival, összefüggéseivel. Szakszerűen meg tudja határozni a gazdaság és pénzügypolitika fogalmát, jellemzőit. Ismeri a pénzügyi rendszer elemeit, szabályozó elveit. Képes gyorsan és szakszerűen alkalmazkodni a változó pénzügyi, gazdasági körülményekhez. Könyvviteli ismeretekben jártas, ismeri a könyvvitel alapelveit, a mérleg, a költségelszámolás, a zárlat, az eredménykimutatás tartalmát. Tisztában van a könyvelés alapelveivel, és képes a gazdasági műveletek számviteli nyomon követésére. Tud a könyvviteli szabályok és módszerek ismerete alapján bizonylatot kiállítani, könyvviteli beszámolót előkészíteni és irányítással egyszerűbb elemzést elvégezni. B) Szakmai ismeretek

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes